b'\n_START_ARTICLE_\nAjdovski gradec, Bohinjska Bistrica\n_START_SECTION_\nArheologija\n_START_PARAGRAPH_\nAjdovski gradec je bil naseljen \xc5\xbee v starej\xc5\xa1i \xc5\xbeelezni dobi. Iz tega \xc4\x8dasa so pri arheolo\xc5\xa1kih izkopavanjih odkriti objekti, ki jih arheologi razlagajo kot hi\xc5\xa1e, kova\xc4\x8dnice in topilnice. K hal\xc5\xa1tatskemu naselju na Ajdovskem gradcu sodi tudi hal\xc5\xa1tatska nekropola v Bitnjah na levem bregu Save Bohinjke, kjer so izkopali 25 grobov. Ajdovski gradec je bil naseljen tudi v poznorimskem \xc4\x8dasu, na kar nakazujejo ostanki rimskega naselja iz 4. - 5. stoletja in \xc5\xa1tevilni rimski novci._NEWLINE_Pesnik France Pre\xc5\xa1eren je v Krstu pri Savici postavil na Ajdovski gradec prizori\xc5\xa1\xc4\x8de zadnjega boja med \xc4\x8crtomirom in Valjhunom, vendar o tem ni arheolo\xc5\xa1kih dokazov.'